EkBass/fiwiki-20250220-pages-articles huggingface dataset:
Kirsti Löytty

Kirsti Helena Löytty (o.s. Saarimäki, 7. helmikuuta 1929 Pohjois-Pirkkala – 16. elokuuta 2021 Tampere) oli suomalainen julistustyöntekijä, kirjailija ja kuvataiteilija. Hän kirjoitti kirjoja, jotka käsittelevät lähetystyötä, sukututkimusta ja hengellisiä teemoja. Kirsti Saarimäki syntyi Tampereen Hyhkyssä rakennusmestari Väinö Saarimäen ja opettaja, talonomistaja Aliina Saarimäen, s. Poussa, perheeseen. Kirsti avioitui vuonna 1953 Seppo Löytyn kanssa. Perheeseen syntyi viisi poikaa: Jaakko 1955, Heikki 1957, Sakari 1959, Mikko 1961 ja Olli 1966. ==Koulutus== Kirsti Löytty valmistui ylioppilaaksi Tampereen tyttölyseosta vuonna 1949, minkä jälkeen hän opiskeli Helsingin yliopistossa teologian kandidaatiksi vuonna 1954. Löytty opiskeli pedagogiikkaa vuonna 1963 . ==Ura== Vuonna 1954 Kirsti Löytty toimi Vuoksenniskan yhteiskoulun, vuosina 1961–1962 Kalevan yhteiskoulun ja 1962–1963 Tampereen tyttölyseon uskonnon opettajana. Vuosina 1957–1967 hän toimi Suomen Lähetysseuran palveluksessa Lounais-Afrikassa. Hän toimi Engelan poikakodin opettajana, Elimin pappisseminaarin opettajana, United Lutheran Theologians -seminaarin opettajana. Vuosina 1968–1970 Löytty oli Tammerkosken tyttölyseon ja vuosina 1970–1973 Urheilupuiston lukion uskonnon opettajana. Vuosina 1973–1974 Löytty toimi Ylöjärven seurakunnan ylimääräisenä lehtorina. Kansan Raamattuseuran julistustyöntekijänä Löytty oli vuosina 1982–1984 ja 1987–1988. Makumiran teologisessa korkeakoulussa Tansaniassa hän toimi opettajana sekä Suomen Lähetysseuran julistustyöntekijänä vuosina 1988–1992, jolloin siirtyi eläkkeelle. Pappismatrikkeli Prästmatrikeln 2018.. ==Sivu- ja luottamustoimet== Mikkelin tuomiokirkkoseurakunnan lähetyssihteerinä Löytty toimi 1975–1977, Suomen Lähetysseuran johtokunnan jäsenenä 1976–1985, Suomen Nuorten Naisten Kristillisten Yhdistysten Liiton hallituksen jäsenenä 1976–1983, Mikkelin tuomiorovastikunnan lähetyssihteerinä 1977–1982 sekä Tampereen Pyynikin seurakuntaneuvoston jäsenenä 1995–1999. Suomen Lähetysseuran Paulinumin pappisseminaarin opettajana Namibiassa hän oli 2002. ==Kirjallinen tuotanto== * * * * * * Kirsti Löytty ja Urpo Salkoaho: Tarinoita kanttori Matti Wilhelm Poussan suvun vaiheista. Omakustanne 2007. * Kirsti ja Seppo Löytty: Etelänmatkan tarua ja totta: viisi viikkoa Swakopmundissa. Seppo Löytty, 2008. * Kirsti Löytty: Saarimäentalon historiaa. Kirsti Löytty, 2009. * Kirsti ja Seppo Löytty: Kolmen vuoden safari: tehtävä Tansaniassa. Kirsti ja Seppo Löytty, 2013. * Kirsti Löytty: Pikkulikkana vanhassa Hyhkyssä. Kirsti Löytty, 2015. * Kirsti Löytty: Elänkuolenkukkia. Kirsti Löytty, 2021. ==Kuvataidenäyttelyitä== * Savanneilta vuorille 2004 * The Natural Beauty of Namibia 2007 * Taivaassa palmut kasvaa. Namibia-aiheisia öljyväri-, pastelli- ja akvarellimaalauksia 2017 == Lähteet == Luokka:Suomalaiset kirjailijat Luokka:Vuonna 1929 syntyneet Luokka:Vuonna 2021 kuolleet
Ruostehaukkapöllö

Ruostehaukkapöllö (Ninox ios) on haukkapöllöjen sukuun kuuluva lintulaji, joka on kotoperäinen Sulawesiin saarella Indonesiassa. Ruostehaukkapöllön kuvasi vuonna 1999 uutena lajina yhdysvaltalainen ornitologi Pamela C. Rasmussen yhden näytteen perusteella, jonka tiedot Frank Rozendaal oli koonnut 1985 Bogani Nani Wartabonen kansallispuistosta Minahassan niemimaalta Pohjois- Sulawesilta. Sen jälkeen laji on havaittu myös Lore Lindun kansallispuistossa Keski-Sulawesilla, mikä laajentaa huomattavasti sen tunnettua esiintymisaluetta. Ruostehaukkapöllö on pieni lintu; sen kokonaispituus on 22 cm, ja sillä on suhteellisen pitkä pyrstö ja kapeat terävät siivet. Se on yksivärisen punaruskea lukuun ottamatta valkoisia täpliä hartiahöyhenissä ja vatsapuolen valkoisia nuolimaisia höyheniä, alavatsan epäselviä tummempia pykiä ja kapeita tummempia juovia pyrstön lentosulissa. Naamassa ei ole kuviota. Tunnetut neljä merkintää lajista osoittavat, että se on aktiivinen yöaikaan ja sen elinpiiriä ovat metsät keskimäärin 1 120–1 700 metrin korkeudella merenpinnasta. Muutoin sen elintavoista tiedetään hyvin vähän. Australiankehrääjiä muistuttavat morfologiset piirteet viittaavat Rasmussenin mukaan, että laji voi olla hyönteissyöjä ja saalistaa lentäviä hyönteisiä. == Lähteet == * === Viitteet === Luokka:Haukkapöllöt
Bogusław Mamiński

Bogusław Mamiński (s. 18. joulukuuta 1955 Kamień Pomorski) on entinen puolalainen kestävyysjuoksija. Mamiński voitti 3 000 metrin estejuoksussa hopeaa 1983 MM-kisoissa ja 1982 EM-kisoissa. Hän osallistui myös olympialaisiin 1980 ja 1988, joissa hänen paras sijoituksensa on seitsemäs. Vuoden 1984 olympialaiset jäivät Mamińskiltä väliin itäblokin maiden boikotin vuoksi, mutta hän voitti esteet Ystävyyden kisoissa. Mamińskin ennätys 3 000 metrin esteissä on vuonna 1984 juostu 8.09,18. == Lähteet == == Aiheesta muualla == * Luokka:Puolalaiset kestävyysjuoksijat Luokka:Vuonna 1958 syntyneet Luokka:Elävät henkilöt
USS New York City

USS New York City (runkonumero SSN-696) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 15. joulukuuta 1973. Se laskettiin vesille 18. kesäkuuta 1977 ja liitettiin laivastoon 3. maaliskuuta 1979.US Carriers - SSN696 Info == Palvelus == Alus poistettiin käytöstä 30. huhtikuuta 1997. == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
USS Indianapolis (SSN-697)

USS Indianapolis (runkonumero SSN-697) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 19. lokakuuta 1974. Se laskettiin vesille 30. heinäkuuta 1977 ja liitettiin laivastoon 5. tammikuuta 1980.US Carriers - SSN697 Info == Palvelus == Alus poistettiin käytöstä 22. joulukuuta 1998. == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
USS Bremerton (SSN-698)

USS Bremerton (runkonumero SSN-698) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin Electric Boat Companyltä (nykyisin General Dynamics Electric Boat Division) Grotonista, missä köli laskettiin 8. toukokuuta 1976. Se laskettiin vesille 22. heinäkuuta 1978 kumminaan Henry M. Jacksonin puoliso ja liitettiin laivastoon 28. maaliskuuta 1981 ensimmäisenä päällikkönään Thomas H. Andersson.US Carriers Net - USS Bremerton == Palvelus == Aluksesta tuli Yhdysvaltain laivaston vanhin palveluksessa oleva sukellusvene USS Los Angelesin poistuttua palveluksesta 23. tammikuuta 2010. Tällöin alukselle siirrettiin toisessa maailmansodassa aloitetun perinteen mukaisesti Richard O'Kanen kiertopalkinto. Alus poistettiin palveluksesta 18. toukokuuta 2021. == Lähteet == == Aiheesta muualla == Luokka:Los Angeles -luokan sukellusveneet Luokka:Electric Boatin valmistamat alukset
USS Jacksonville

USS Jacksonville (runkonumero SSN-699) oli Yhdysvaltain laivaston Los Angeles -luokan ydinsukellusvene. Alus on ensimmäinen nimeä kantanut ja on nimetty Floridan pohjoisosassa sijaitsevan Jacksonvillen kaupungin mukaan. == Valmistus == Alus tilattiin 24. tammikuuta 1972 Electric Boat Companyltä (nykyisin General Dynamic Electric Boat Division) Grotonista Connecticutista, missä köli laskettiin 21. helmikuuta 1976. Se laskettiin vesille 18. marraskuuta 1978 kumminaan Charles E. Bennettin puoliso ja liitettiin laivastoon 16. toukokuuta 1981 ensimmäisenä päällikkönään Robert B. Wilkinson.US Carriers - USS Jacksonville == Palvelus == Alus on osallistunut erilaisiin laivastoharjoituksiin ja on tehnyt muun muassa kaksi maailmanympäripurjehdusta vuosina 1982 ja 1985. Alus on partioinut Länsi- Atlantilla 1983, 1986, 1993 ja 1994, Välimerellä 1987 ja 1993. Alus oli mukana Los Angeles -luokan aluksilla toteutetuissa lujuustesteissä, joiden seurauksena sille tehtiin kolme vuotta kestänyt modernisointi Norfolkin laivastontelakalla. Alus poistettiin palveluksesta 26. kesäkuuta 2018. == Lähteet == == Aiheesta muualla == Luokka:Los Angeles -luokan sukellusveneet Luokka:Electric Boatin valmistamat alukset
USS Dallas (SSN-700)

USS Dallas (runkomumero SSN-700) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin Electric Boat Companyltä (nykyisin General Dynamics Electric Boat Division) Grotonista Connecticutista, missä rakentaminen aloitettiin 9. lokakuuta 1976. Alus laskettiin vesille 28. huhtikuuta 1979 ja liitettiin laivastoon 18. heinäkuuta 1981 ensimmäisenä päällikkönään Donald R. Ferrier.US Carriers - USS Dallas == Palvelus == Alus poistettiin palveluksesta 5. joulukuuta 2017 Kitsap-Bangorin laivastotukikohdassa. == Fiktiossa == Kirjailija Tom Clancy käytti nimeä USS Dallas romaaneissaan Punaisen lokakuun metsästys ja Kremlin kardinaali. == Lähteet == == Aiheesta muualla == Luokka:Los Angeles -luokan sukellusveneet Luokka:Electric Boatin valmistamat alukset
Omaha (täsmennyssivu)

Omaha voi tarkoittaa seuraavia: * Omaha, Nebraskan osavaltion suurin kaupunki Yhdysvalloissa * Omaha-intiaanit, alkuperäiskansa Yhdysvaltojen Keski-Lännessä * Omaha hold 'em, korttipeli * Omaha kissatanssija, yhdysvaltalainen eroottinen sarjakuva ja sen päähenkilö * Omaha Beach, Normandian maihinnousun yhteydessä käytetty nimitys eräästä osasta Normandian rannikkoa * USS Omaha (SSN-692), Yhdysvaltain ydinsukellusvene
Rautatiehallitus

Rautatiehallitus oli Suomessa vuosina 1877–1990 toiminut keskusvirasto, joka johti Valtionrautateiden toimintaa. Se muutettiin valtion liikelaitokseksi vuonna 1990 ja yhtiöitettiin 1. heinäkuuta 1995, jolloin syntyi nykyinen VR- yhtymä. Osa rautatiehallituksen viranomaistehtävistä siirtyi samassa yhteydessä perustetulle ratahallintokeskukselle.Pääjohtajakunta, s. 258–260. SKS, Helsinki 2005. Rautatiehallitusta edelsi vuoteen 1863 rautatiejohtokunta, joka valvoi Suomen ensimmäisen rautatien, Helsinki–Hämeenlinna-radan, rakentamista ja liikennöintiä, sekä vuosina 1863–1877 Tie- ja vesikulkulaitosten ylihallituksen alainen rautatiepäällikön kanslia. Rautatiehallitus perustettiin 25. heinäkuuta 1877 ja se toimi aluksi senaatin maanviljelystoimituskunnan alaisena, kunnes kulkulaitostoimituskunta perustettiin vuonna 1892. Suomen itsenäisyyden aikana se toimi ensin kulkulaitosten ja yleisten töiden ministeriön ja vuodesta 1970 lähtien liikenneministeriön alaisuudessa. Rautatiehallituksen tehtävänä oli hoitaa rautatieliikennettä, huolehtia rautateille tarpeellisen kaluston hankkimisesta ja rakennusten rakentamisesta sekä lipputulojen kannosta ja tilityksestä. Uusien ratayhteyksien rakentaminen lisättiin sen tehtäviin vuonna 1923. Rautatiehallituksen pääjohtaja oli samalla myös valtionrautateiden päällikkö. ==Pääjohtajat== Nimikkeenä oli vuoteen 1877 rautatiepäällikkö rautatiejohtokunnassa, sen jälkeen itsenäisessä virastossa rautatiehallituksen ylitirehtööri. *Georg Adolf Strömberg 1862–1903 *Daniil Dratševski 1903–1905 *Aleksei Tšepurnov 1906–1908 *Anders Ahonen 1908–1917 *Gustaf Vilhelm Jansson 1917 (v.t.)Aikalaiskirja 1934, s. 260 (Viitattu 22.11.2018) *Bernhard Wuolle 1917–1922 *Jalmar Castrén 1922–1943 *Harald Roos 1943–1956 *Erkki Aalto 1956–1966 *Esko Rekola 1966–1973 *Paul Paavela 1973–1980 *Herbert Römer 1980–1988 *Eino Saarinen 1988–1995 ==Katso myös== *Suomen rautatieliikenne *Suomen rataverkon historia *Rautatievirasto ==Lähteet== ==Aiheesta muualla== *Ohjeita Rautatiehallituksen asiakirjojen tutkimiseen (Arkistolaitos) Luokka:Suomen entiset viranomaiset ja keskusvirastot Luokka:Rautatiehallinto Luokka:Valtionrautatiet
Casinaria pallipes

Casinaria pallipes on ahmaspistiäisiin kuuluva hyönteinen. Se tiedetään loisivan kanervamittarilla.Hausmann: The geometrid moths of Europe, Volume 1, s. 197. Lajia tavataan ainakin Britanniassa ja Keski-Euroopassa sekä Venäjällä. == Lähteet == * === Viitteet === Luokka:Ahmaspistiäiset
Horace Brown

Horace Hallock "Hal" Brown (30. maaliskuuta 1898 Madison, New Jersey – 25. joulukuuta 1983 Houston, Texas) oli yhdysvaltalainen yleisurheilija ja olympiavoittaja, joka kilpaili kestävyysjuoksussa. Brown osallistui olympialaisiin kerran, vuonna 1920, jolloin hän osallistui 5 000 metrille ja 3 000 metrin joukkuejuoksuun. Hän selviytyi 5 000 metrillä finaaliin, mutta ei juossut siinä maaliin asti. 3 000 metrin joukkuekilpailussa hän juoksi kultaa voittaneessa Yhdysvaltain joukkueessa. Brown juoksi kilpailun finaalissa parhaimman henkilökohtaisen ajan 8.45,4. Hänen lisäkseen kultaa voittaneeseen joukkueeseen kuuluivat Ivan Dresser ja Arlie Schardt. Hänen ennätyksensä 5 000 metrillä oli 15.15,2 vuodelta 1920. Ammatiltaan Brown oli seismologisti. == Lähteet == Luokka:Yhdysvaltalaiset kestävyysjuoksijat Luokka:Yhdysvaltalaiset olympiavoittajat Luokka:Vuonna 1898 syntyneet Luokka:Vuonna 1983 kuolleet
Rautalammin ensimmäinen kapina

Rautalammin ensimmäinen kapina oli eräissä Rautalammin suurpitäjän kylissä syttynyt kapina. Rautalammilla levisi nuijasotaa edeltävää kapinamielialaa jo vuonna 1589. Tällöin Uuraisten Kuukkajärven talollinen Heikki Hiironen oli kerännyt luokseen irtainta väkeä ja huonemiehiä sekä varustanut heidät jousilla ja miekoilla. Hiirosta voikin pitää paikallisena kapinanlietsojana, jonka vouti katsoi aiheelliseksi saattaa turvasäilöön. Hiirosen toiminta jäi yksittäistapaukseksi, mutta vuoden 1592 lopulla Rautalammilla alkoi olla sotaväkeä ja linnaleiriä vastaan sellaista levottomuutta, jota voi kutsua Rautalammin ensimmäiseksi kapinaksi ja joka erityisesti kosketti myöhemmän Saarijärven pitäjän luoteisia kyliä. Kiukustuneet talonpojat hyökkäsivät yhtäkkiä eräänä joulukuun yönä Uplannin lipustoon kuuluneen ratsumies Hannu Niilonpojan kimppuun ja surmasivat hänet ja hänen palvelijansa. Myös huoveja otettiin kiinni, ja heitä mestattiin. Kapinapurkaus kuitenkin tukahdutettiin nopeasti, jolloin talonpoikia pakeni metsiin ja osa heistä surmattiin. Rautalammin ensimmäisen kapinan tapahtumat on yleensä sijoitettu Kalavastingin, Kivijärven ja Saaren kyliin. Tästä on muistona Henrik Gabriel Porthanin kansan keskuudesta keräämä runonpätkä, joka alkaa sanoilla: "Kivijärven kiltit miehet, vahvat Vastingin urohot." Runon mukaan Kivijärven ja Kalavastingin miehet olivat lähteneet huoveja vastaan Saaren kylälle, jossa varsinainen yhteenotto sitten tapahtui. ==Lähteet== * Reino Kallio, Vanhan Saarijärven historia. Jyväskylä 1972, s. 209–210. Ensimmäinen kapina Luokka:Kapinat Suomessa Luokka:1592
Bridgestone Arena

Bridgestone Arena (ent. Nashville Arena, Gaylord Entertainment Center ja Sommet Center) on Nashvillen keskustassa sijaitseva monitoimihalli, joka toimii muun muassa NHL-jääkiekkojoukkue Nashville Predatorsin kotiareenana. Areenan rakentaminen maksoi noin 144 miljoonaa dollaria ja rakennustyöt saatiin valmiiksi vuonna 1996. Vuonna 2007 halliin tehtiin merkittävä remontti. Areenan katsojakapasiteetti jääkiekkokäytössä on 17 113 katsojaa. == Huomio == == Aiheesta muualla == Luokka:Yhdysvaltain urheiluhallit Luokka:Yhdysvaltain jäähallit Luokka:Tennesseen rakennukset ja rakennelmat Luokka:Nashville Predators
Romulus (kuu)

Romulus on päävyöhykkeen asteroideihin kuuluvan pikkuplaneetta Sylvian suurempi ja ulompi kuu. Se tunnetaan myös nimellä (87) Sylvia I. Kuun löysivät 18. helmikuuta vuonna 2001 M. E. Brown ja J. L. Margot. Kuu sai nimensä Romuluksen, Rooman myyttisen perustajan, mukaan. Tätä kuuta ei pidä sekoittaa pikkuplaneettaan 10386 Romulus, joka kiertää Aurinkoa Sylvian tavoin Marsin ja Jupiterin välisellä pääasteroidivyöhykkeellä. Ennen kuin kuu sai nimensä se tunnettiin tunnuksella S/2001 (87) 1. Toinen Sylvian kuista on nimeltään Remus. ==Katso myös== *Dactyl *Petit-Prince *Linus (kuu) *Cleoselene ==Lähteet== *Satellites and Companions of Minor Planets *(87) Sylvia, Romulus, and Remus *IAUC 7588: S/2001 (87) 1; JUPITER I (IO); XTE J1543-568 *Adaptive Optics System Reveals New Astroidal Satellite *IAUC 8582: Sats OF (87); N SMC 2005 *JPL Small-Body Database Browser: 10386 Romulus (1996 TS15) *JPL Small- Body Database Browser: 87 Sylvia Luokka:Päävyöhykkeen asteroidit Luokka:Pikkuplaneettojen kuut
Hamsteripäiväkirjat

Hamsteripäiväkirjat () on Medetain tekemä kuusiosainen mangasarja, joka kertoo lemmikkihamstereista ja niiden kasvattamisesta. == Suomennokset == * * * * * * == Lähteet == * Petteri Uusitalo: Hamsteripäiväkirjat . Anime 2010. * Jarkko Sikiö: Hamsteripäiväkirjat. Kvaak.fi 7.11.2010. Luokka:Mangasarjat Luokka:2000-luvun anime ja manga
Labrorychus clandestinus

Labrorychus clandestinus on ahmaspistiäisiin kuuluva hyönteinen. Se tiedetään loisivan ainakin kanervamittarilla sekä kääriäisiin kuuluvalla Sparganothis pilleriana -lajilla.Hausmann: The geometrid moths of Europe, Volume 1, s. 197. Euroopassa sitä on tavattu ainakin Saksassa. == Lähteet == * === Viitteet === Luokka:Ahmaspistiäiset
Remus (kuu)

Remus on päävyöhykkeen asteroideihin kuuluvan pikkuplaneetta Sylvian sisempi ja pienempi kuu. Se tunnetaan myös nimellä (87) Sylvia II. Kuun löysivät Franck Marchis, Pascal Descamps, Daniel Hestroffer, ja Jerome Berthier 9. elokuuta vuonna 2004. Kuu sai nimensä roomalaisen mytologian Remuksen mukaan. Ennen nimeämistään kuu tunnettiin tunnuksella S/2004 (87) 1. Toinen Sylvian kuista on nimeltään Romulus. ==Katso myös== *Dactyl *Petit-Prince *S/2004 (45) 1 *Alexhelios ==Lähteet== *Satellites and Companions of Minor Planets *(87) Sylvia, Romulus, and Remus *IAUC 8582: Sats OF (87); N SMC 2005 *JPL Small- Body Database Browser: 87 Sylvia Luokka:Päävyöhykkeen asteroidit Luokka:Pikkuplaneettojen kuut
Jakson 2 alkuaine

Jakson 2 alkuaine on alkuaine, joka löytyy toiselta riviltä jaksollisesta järjestelmästä. Toinen rivi sisältää kahdeksan alkuainetta: litium, beryllium, boori, hiili, typpi, happi, fluori ja neon. 2. rivin alkuaineet toteuttavat oktettisäännön. Kvanttimekaanisen atomimallin mukaan orbitaalit täyttyvät järjestyksessä: 2S ja 2P. Jakson alkuaineista kaikki paitsi beryllium ja neon kykenevät muodostamaan kaksiatomisen molekyylin toisen samanlaisen atomin kanssa. ==Alkuaineet== : Alkuaine Ryhmä Elektronikonfiguraatio 3 Li litium alkalimetalli [He] 2s1 4 Be beryllium maa-alkalimetalli [He] 2s2 5 B boori puolimetalli [He] 2s2 2p1 6 C hiili epämetalli, hiiliryhmä [He] 2s2 2p2 7 N typpi epämetalli, typpiryhmä [He] 2s2 2p3 8 O happi epämetalli, happiryhmä [He] 2s2 2p4 9 F fluori epämetalli, halogeeni [He] 2s2 2p5 10 Ne neon jalokaasu [He] 2s2 2p6 2\. rivin alkuaineet ja niiden elektronirakenteet Bohrin atomimallin mukaan. ==Lähteet== Luokka:Jaksollinen järjestelmä
Euparen M

Euparen M on kasvitautien torjunta-aine, jonka vaikuttava aine on tolyylifluanidi https://archive.today/20120526103328/http://www.evira.fi/portal//fi/evira/ajankohtaista/arkisto/?bid=248 Evira: EUPAREN M –valmisteen toiminta. == Historia == Euparen M -ainetta on käytetty Suomessa vuodesta 1993 lähtien monille hedelmä-, marja- ja koristekasveille. Elintarviketurvallisuusvirasto Evira rajoitti Euparen M -aineen käyttöä huhtikuussa vuonna 2007 vesistöihin rajoittuvilta alueilta, joista otettavan juomaveden puhdistukseen käytetään otsonointia https://archive.today/20120526103328/http://www.evira.fi/portal//fi/evira/ajankohtaista/arkisto/?bid=248 Evira: EUPAREN M –valmisteen käytön kieltäminen eräiden kuntien alueella. Joulukuussa vuonna 2007 Euparen M -valmisteen tuottaja Bayer CropScience ilmoitti lopettavansa kyseisen valmisteen markkinoinnin maailmanlaajuisesti. Tämän vuoksi Evira päätti peruuttaa valmisteen hyväksymisen 1.10.2008 lukien, jonka jälkeen Euparenin käyttö kasvinsuojelutarkoituksiin ei ole enää Suomessa sallittua.http://www.evira.fi/portal//fi/evira/ajankohtaista/arkisto/?bid=319 Evira: Euparen M –valmiste poistunut kasvinsuojelukäytöstä 1.10.2008 == Lähteet == Luokka:Torjunta-aineet
Mustjala

Mustjala on entinen kunta ja kylä Viron Saarenmaan maakunnassa Saarenmaalla. Mustjala liitettiin osaksi uutta Saarenmaan kuntaa vuoden 2017 lokakuussa. Vuoden 2009 alussa kunnassa asui 755 asukasta. Pinta-alaa kunnalla oli 235,97 km². Naapurikunnat olivat Kihelkonna, Leisi ja Lääne-Saare. Kunnan nimi juontui paikalle aikanaan tärkeästä tervateollisuudesta, jonka työntekijät tunnettiin tervan mustaamista jaloistaan. == Kylät == Mustjalan kunnan alueella oli yhteensä 21 kylää. Kylät ovat Jauni, Järise, Kiruma, Kugalepa, Küdema, Liiküla, Liiva, Merise, Mustjala, Ninase, Ohtja, Paatsa, Pahapilli, Panga, Rahtla, Selgase, Silla, Tagaranna, Tuiu, Vanakubja ja Võhma. ==Väestö== Vuonna 2011 Mustjalan kunnassa oli 612 asukasta, joista 603 (98,5 %) oli virolaisia, 3 (0,5 %) venäläisiä ja 3 (0,5 %) muita kansallisuuksia. == Lähteet == == Aiheesta muualla == Luokka:Viron kylät Luokka:Viron entiset kunnat Luokka:Saarenmaan entiset kunnat
Neulan huvipuisto

Neulan huvipuisto oli Tampereella sijainnut huvipuisto. Leo Lindblom ja Lauri Seiterä perustivat puiston vuonna 1973 yhden kesän mittaiseksi kokeiluksi, mutta suuren suosion vuoksi Tampereen kaupunki pyysi jatkamaan toimintaa myös kesällä 1974. Tämän jälkeen huvipuisto lopetti toimintansa ja vuonna 1975 samalle paikalle perustettiin Särkänniemen huvipuisto. == Lähteet == Luokka:Suomen huvipuistot
Chuck (1. tuotantokausi)

Televisiosarjan Chuck ensimmäinen tuotantokausi esitettiin Yhdysvalloissa ensimmäisen kerran 24. syyskuuta 2007 - 24. tammikuuta 2008. Kausi sisältää 13 jaksoa, mikä on suunniteltua vähemmän käsikirjoittajien lakon vuoksi. Kausi esittelee sarjan tärkeimmät hahmot ja sen päähenkilön tarinan. Tapahtumat alkavat kun Chuck Bartowski saa viestin vanhalta yliopistokaveriltaan. Tämä viesti sisältää Yhdysvaltojen hallituksen tärkeitä tietoja, jotka latautuvat Chuckin aivoihin. Tämän seurauksena Chuck joutuu elämään kaksoiselämää teknisen tuen tiimin työnjohtajana Buy More -liikkeessä (joka on parodia tunnetusta Best Buy -ketjusta) ja toimimaan samanaikaisesti hallituksen työntekijänä. Chuckin elämä on koko ajan vaakalaudalla, ja siksi NSA:ssa työskentelevä John Casey ja CIA:ssa toimiva Sarah Walker määrätään suojelemaan häntä. Chuck joutuu salaamaan kaksoisroolinsa ja valehtelemaan toistuvasti parhaalle kaverilleen Morganille ja siskolleen Ellielle. == Päärooleissa == == Sivurooleissa == == Lista jaksoista == № Alkuperäinen nimi Suomenkielinen nimi Ohjaaja Käsikirjoittajat Alkuperäinen esityspäivä Katsojat (milj.) (USA) 1 Chuck Versus the Intersect Chuck vastaan sähköposti McG Josh Schwartz & Chris Fedak 24. syyskuuta 2007 (NBC) 9,21 2 Chuck Versus the Helicopter Chuck vastaan helikopteri Robert Duncan McNeil Josh Schwartz & Chris Fedak 1. lokakuuta 2007 (NBC) 8,39 3 Chuck versus the Tango Chuck vastaan tango Jason Ensler Matthew Miller 8. lokakuuta 2007 (NBC) 7,21 4 Chuck Versus the Wookiee Chuck vastaan karvaturri Allan Kroeker Allison Adler 15. lokakuuta 2007 (NBC) 8,36 5 Chuck Versus the Sizzling Shrimp Chuck vastaan katkarapu David Solomon Scott Rosenbaum 22. lokakuuta 2007 (NBC) 7,22 6 Chuck Versus the Sandworm Chuck vastaan hiekkamato Robert Duncan McNeil Phil Klemmer 29. lokakuuta 2007 (NBC) 7,65 7 Chuck Versus the Alma Mater Chuck vastaan opinahjo Patrick Norris Anne Cofell Saunders 5. marraskuuta 2007 (NBC) 7,65 8 Chuck Versus the Truth Chuck vastaan totuus Robert Duncan McNeil Allison Adler 12. marraskuuta 2007 (NBC) 7,56 9 Chuck Versus the Imported Hard Salami Chuck vastaan tuontisalami Jason Ensler Scott Rosenbaum & Matthew Miller 19. marraskuuta 2007 (NBC) 7,79 10 Chuck Versus the Nemesis Chuck vastaan verivihollinen Allison Liddi-Brown Chris Fedak 26. marraskuuta 2007 (NBC) 8,42 11 Chuck Versus the Crown Vic Chuck vastaan menopeli Chris Fisher Zev Borow 3. joulukuuta 2007 (NBC) 8,41 12 Chuck Versus the Undercover Lover Chuck vastaan salarakas Fred Toye Phil Klemmer 21. tammikuuta 2008 (CityTV) 6,88 13 Chuck Versus the Marlin Chuck vastaan marliini Allan Kroeker Matthew Lau 21. tammikuuta 2008 (CityTV) 7,02 Luokka:Tuotantokaudet
USS La Jolla

USS La Jolla (runkonumero SSN-701) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin Electric Boat Companylta (nykyisin General Dynamics Electric Boat Division) Grotonista Connecticutista, missä köli laskettiin 16. lokakuuta 1976. Se laskettiin vesille 11. elokuuta 1979 ja liitettiin laivastoon 30. syyskuuta 1981.US Carriers - USS La Jolla == Palvelus == Vuoden 1982 lopulla noin 30 merimailia San Franciscosta La Jolla törmäsi periskooppisyvyydessä kulkiessaan pinnalla olleeseen USS Permitiin. La Jollan peräsin vaurioitui lievästi ja Permitin köliin tuli kolme metriä pitkä ja metrin leveä naarmu. Alus poistettiin palveluksesta 15. marraskuuta 2019. == Lähteet == == Aiheesta muualla == Luokka:Los Angeles -luokan sukellusveneet Luokka:Electric Boatin valmistamat alukset
Orissaare

Orissaare on pienkauppala (alevik) ja entinen kunta Saarenmaalla, Virossa. Orissaare liitettiin osaksi uutta Saarenmaan kuntaa vuoden 2017 lokakuussa, jolloin Orissaaresta tuli Saarenmaan kuntaan kuuluva pienkauppala. Pinta-alaa kunnalla oli 163 km². Asukkaita kunnassa oli vuoden 2010 alussa yhteensä 2 004\. Kunnan keskus oli Orissaaren kylä. ==Maantiede== Orissaaren kunta sijaitsi Saarenmaan koillisosassa. Matkaa Tallinnaan oli 163 kilometriä ja Kuressaareen 54 kilometriä. Kunnan alueesta 36 % oli metsää, 25 % talousmaata, 10 % niittyä tai laidunmaata ja loput 29 % vesistöjä ja teitä ym. Kunnan alueella oli 35 kylää, jotka ovat Ariste, Arju, Haapsu, Hindu, Imavere, Jaani, Järveküla, Kalma, Kareda, Kavandi, Kõinastu, Kuninguste, Laheküla, Liigalaskma, Liiva, Maasi, Mäeküla, Mehama, Ööriku, Orinõmme, Põripõllu, Pulli, Randküla, Rannaküla, Raugu, Saikla, Salu, Suur-Pahila, Suur-Rahula, Taaliku, Tagavere, Tumala, Väike-Pahila, Väike-Rahula, Väljaküla ja Võhma. ==Väestö== Vuonna 2011 Orissaaren kunnassa oli 1 666 asukasta, joista 1 641 (98,5 %) oli virolaisia, 9 (0,5 %) venäläisiä ja 18 (1,1 %) muita kansallisuuksia. ==Historia== Ennen Viron valloitusta ristiretkien aikaan Orissaaren alueella oli hajanaista maaseutuasutusta. 1227–1233 alue siirtyi Kalparitariston haltuun. Vuonna 1343 alueella oli kapina, jonka kukistettuaan Saksalainen ritarikunta rakennutti Maasin kylän lähelle Maasilinnan eli Soneburgin. Orissaare mainitaan ensimmäisen kerran historillisissa lähteissä vuonna 1464 nimellä Orezare. Vuonna 1532 paikka mainitaan nimellä Oricvali. Nimi juontuu mahdollisesti sanasta ori. Toinen teoria on, että nimi juontuu sanasta suur eli suuri, jota Saarenmaa on Muhulta päin katsottuna. Vuonna 1564 alue myytiin Tanskalle, jonka valtakaudella alueella käytiin tuhoja aiheuttaneita taisteluja ruotsalaisten kanssa. Myöhemmin 1600- ja 1700-luvuilla tuhoja tekivät suuri Pohjan sota ja rutto. Vuonna 1881 nykyisen kunnan alueella olleet kahdeksan moisiota yhdistettiin kahdeksi kunnaksi, Maasiksi ja Uuemõisaksi. Viron itsenäistyttyä suoritettiin maanjakouudistus, joka toi alueelle lisää asukkaita. Alueelle perustettiin myös myöhemmin saha. Neuvostoliiton miehitettyä Orissaaren kunnan väkiluku nousi 1950-luvulla yli tuhanteen. Vuonna 1990 Orissaaren kunnasta erotettiin Pöiden kunta. ==Talous== Maatalous on ollut historiallisesti Orissaaren kunnan tärkein talouden ala. Sen merkitys on kuitenkin pienentynyt. Vuonna 1990 maataloudesta sai elantonsa 60 % väestöstä, kun vuonna 2005 sama luku oli vain 10 %. Kunnassa ei ole suurteollisuutta, mutta siellä toimii useita pienyrityksiä. Tärkeimpiä tuotteita ovat kansallispuvut, muut tekstiilit ja käsitellyt puutuotteet. Kunnan suurimmat menoerät ovat koulutus, hallinto, sekä teiden kunnossapito. ==Ystävyyskunnat== * Leppävirta * Ģibuļi * Mellerudi * Lejre ==Lähteet== Luokka:Viron pienkauppalat Luokka:Viron entiset kunnat Luokka:Saarenmaan entiset kunnat
USS Phoenix (SSN-702)

USS Phoenix (runkonumero SSN-702) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 30. heinäkuuta 1977. Se laskettiin vesille 8. joulukuuta 1979 ja liitettiin laivastoon 19. joulukuuta 1981.US Carriers - SNN702 Info == Palvelus == Alus poistettiin käytöstä 29. heinäkuuta 1998. == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
USS Boston (SSN-703)

USS Boston (runkonumero SSN-703) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin Electric Boat Companyltä (nykyisin General Dynamics Electric Boat Division) Grotonista, missä köli laskettiin 11. elokuuta 1978. Se laskettiin vesille 19. huhtikuuta 1980 ja liitettiin laivastoon 30. tammikuuta 1982.US Carriers Net - USS Boston == Palvelus == Alus poistettiin palveluksesta 19. marraskuuta 1999 ja poistettiin samana päivänä laivaston alusluettelosta. Sen romutus saatiin päätökseen 30. kesäkuuta 2003.DANFS - USS Boston == Alus fiktiossa == Boston on merkittävässä osassa Tom Clancyn romaanissa Myrsky nousee. == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
USS Baltimore (SSN-704)

USS Baltimore (runkonumero SSN-704) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin General Dynamicsin Electric Boat divisioonalta, missä valmistus aloitettiin 21. toukokuuta 1979. Alus laskettiin vesille 13. joulukuuta 1980 ja liitettiin laivastoon 24. heinäkuuta 1982.US Carriers - SSN704 Info == Palvelus == Alus poistettiin palveluksesta 10. heinäkuuta 1998 ja laivaston alusluettelosta samana päivänä.DANFS - USS Baltimore == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
USS City of Corpus Christi

USS City of Corpus Christi (runkonumero SSN-705) oli Yhdysvaltain laivaston Los Angeles -luokan ydinsukellusvene. Alus on ensimmäinen City of Corpus Christiksi nimetty Yhdysvaltain laivaston alus. Se piti alun perin nimetä toisena laivaston aluksena Corpus Christiksi, mutta protestit sotalaivan nimeämisestä Jeesuksen ruumiiksi pakottivat liittämään nimeen etumääreen City of ja siten kytkemään aluksen nimen texasilaiseen kaupunkiin.US Carriers - USS City of Corpus Christi == Valmistus == Alus tilattiin 31. lokakuuta 1973 Electric Boat Companyltä (nykyisin General Dynamics Electric Boat Division) Grotonista Connecticutista, missä köli laskettiin 4. syyskuuta 1979. Se laskettiin vesille 25. huhtikuuta 1981 kumminaan John Towerin puoliso ja liitettiin laivastoon 8. tammikuuta 1983 ensimmäisenä päällikkönään W. G. Ellis. == Palvelus == Alus saapui 1. toukokuuta 2011 uuteen tukikohtaansa Pearl Harboriin Havaijilla, jossa se liitettiin 7. sukellusvenelaivueen johtoalukseksi. Aluksen päällikkö Robert M Gaucher luovutti 29. heinäkuuta päällikkyyden Christopher Buziakille. Alus poistettiin palveluksesta 3. elokuuta 2017. == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
Arlie Schardt

Alfred E. "Arlie" Schardt (24. huhtikuuta 1895 Milwaukee, Wisconsin – 2. maaliskuuta 1980 Clearwater, Florida) oli yhdysvaltalainen yleisurheilija ja olympiavoittaja, joka kilpaili kestävyysjuoksussa. Schardt osallistui olympialaisiin kerran, vuonna 1920, jolloin hän osallistui 3 000 metrin joukkuejuoksuun. Kyseisessä kilpailussa hän juoksi kultaa voittaneessa Yhdysvaltain joukkueessa. Schardt juoksi kilpailun finaalissa kolmanneksi parhaan henkilökohtaisen ajan. Hänen lisäkseen kultaa voittaneeseen joukkueeseen kuuluivat Horace Brown ja Ivan Dresser. == Lähteet == Luokka:Yhdysvaltalaiset kestävyysjuoksijat Luokka:Yhdysvaltalaiset olympiavoittajat Luokka:Vuonna 1895 syntyneet Luokka:Vuonna 1980 kuolleet
Vapaudenkatu (Helsinki)

Vapaudenkatu () on Helsinkiin aika ajoin esitettyjen, nykyisin hylättyjen suunnitelmien mukaan liikenneväylä, joka johtaisi keskustasta rautatien vartta myötäillen Pasilaan. Ensimmäisen kerran keskustasta pohjoiseen johtava pääkatu esiintyi Eliel Saarisen vuonna 1918 laatimassa Suur-Helsingin yleiskaavaehdotuksessa (Pro Helsingfors). Sen mukaan Töölönlahti olisi täytetty ja uusi leveä puistokatu olisi kulkenut sen alueen kautta nykyiseltä Asema-aukiolta Pasilaan sijoitetun uuden päärautatieaseman luo, josta olisi myös haarautunut joukko puistokatuja eri suuntiin. Saarinen ehdotti kadulle nimeä Kuninkaan puistotie (), joka liittyi samaan aikaan vireillä olleeseen Suomen kuningaskuntahankkeeseen. Myöhemmin esitetyissä suunnitelmissa Töölönlahden täyttämisestä luovuttiin, ja suunniteltu liikenneväylä sijoitettiin yleensä välittömästi rautatien länsipuolelle. Esimerkiksi Yrjö Lindegrenin ja Erik Kråkströmin vuonna 1954 laatiman asemakaavaehdotuksen mukaan se olisi kulkenut moottoritiemäisenä rautatien vieressä. Alvar Aallon vuonna 1964 laatiman keskustasuunnitelman mukaan tie olisi sijoitettu pilarien varaan rautatien yläpuolelle, jossa autoliikennettä ei olisi hidastanut yksikään risteys tai jalankulkija, ja jossa Helsinkiin saapuville olisi avautunut komea näköala. Tien eteläpäähän suunnitellun Terassitorin yhteyteen olisi tullut laaja liikekeskus pysäköintitiloineen. Useimpien suunnitelmien mukaan Vapaudenkatu olisi eteläpäässään liittynyt Keskustan kehäväylään tai Helsingin keskustatunneliin, pohjoispäässään taas Lahdenväylän ja Turunväylän yhdistäväksi suunniteltuun Pasilanväylään.esimerkiksi yleiskaavaehdotus 1960, Suunnitelma sai osakseen myös laajaa vastustusta osittain korkeiden rakennuskustannusten vuoksi, mutta myös kaupunkikuvallisista syistä ja erityisesti, koska sen pelättiin lisäävän merkittävästi liikennettä keskikaupungilla. Lisäksi suunnitelman toteuttaminen olisi merkinnyt, että huomattava osa Linnunlaulun alueen historiallisesti arvokkaista huviloista olisi täytynyt purkaa. Eräiden asukasyhdistysten lisäksi varsinkin Liikennepoliittinen yhdistys Enemmistö on voimakkaasti vastustanut hanketta. Vuonna 1976, hyväksyessään kantakaupungin yleiskaavan, kaupunginvaltuusto päätti, että Vapaudenkadun suunnittelusta oli luovuttava. Kun suunnitelma kuitenkin tuli myöhemmin eri yhteyksissä uudelleen esille, valtuusto hylkäsi sen uudestaan vuonna 1997. == Lähteet == Luokka:Helsingin liikenne Luokka:Helsingin historia Luokka:Helsingin toteutumattomat kaupunkisuunnitelmat
Vapaudenkatu

Vapaudenkatu voi tarkoittaa ainakin seuraavia: * Vapaudenkatu, katu Lahdessa * Vapaudenkatu, katu Jyväskylässä * Vapaudenkatu, katu Porissa * Vapaudenkatu, Helsinkiin aikoinaan suunniteltu, keskustasta pohjoiseen johtava liikenneväylä
Hồ-dynastian linnoitus

pienoiskuva|Hồ-dynastian linnoitus Hồ-dynastian linnoitus on temppeleistä ja torneista koostuva rakennusyhdistelmä Thanh Hóain provinssissa, Vietnamissa. Se sijaitsee 150 kilometriä lounaaseen Hanoiin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat nykyään Unescon maailmanperintöluetteloon. == Lähteet == == Aiheesta muualla == Luokka:Linnoitukset Luokka:Uskonnolliset rakennukset Vietnamissa Luokka:Unescon maailmanperintökohteet Vietnamissa
Tobias Hysén

Glenn Tobias Hysén (s. 9. maaliskuuta 1982 Göteborg, Ruotsi) on ruotsalainen jalkapalloilija. Hysén on pelipaikaltaan hyökkääjä. Hän voi pelata myös keskikentällä hyökkäävässä roolissa. Hysén on edustanut Allsvenskanin IFK Göteborgia vuodesta 2007 lähtien. Hän pelasi ensimmäisen ottelunsa Ruotsin maajoukkueessa vuonna 2005. Hysénin isä Glenn on entinen jalkapalloilija. Myös hänen velipuolensa Alexander ja Anton ovat jalkapalloilijoita. ==Aiemmat seurat== *2002–2003 Häcken (Superettan) *2004–2006 Djurgården (Allsvenskan) *2006–2007 Sunderland (Mestaruussarja) ==Saavutukset== *Allsvenskanin mestaruus 2005 *Ruotsin cupin voitto 2004, 2005, 2008 *Ruotsin supercupin voitto 2008 *Englannin Mestaruussarjan voitto 2007 *Allsvenskanin paras maalintekijä (jaettu) (18 maalia) 2009 == Lähteet == Luokka:Ruotsalaiset jalkapalloilijat Luokka:Vuonna 1982 syntyneet Luokka:Elävät henkilöt
Finnsementti

Finnsementti Oy () on suomalainen sementtivalmistaja, joka valmistaa suurimman osan Suomen sementtitarpeesta (2012)Yrityskaupan hyväksyminen; Rudus Oy / Lemminkäinen Rakennustuotteet Oy; Kilpailu- ja kuluttajavirasto 25.9.2012. Yrityksen valikoimaan kuuluu lisäksi erilaisia betonin seos- ja lisäaineita sekä kivirouheita. Yrityksellä oli vuonna 2009 liikevaihtoa 105 miljoonaa euroa ja henkilöstöä 204. == Historia == Finnsementti Oy:n edeltäjät alkoivat valmistaa sementtiä 1900-luvun alussa Paraisten Kalkkivuori Osakeyhtiön sementtitehtaassa ja Lohjan Kalkkitehdas Osakeyhtiön tehtaassa. Kolmas sementtitehdas perustettiin Lappeenrantaan vuonna 1938 ja neljäs Kolariin vuonna 1968. Vuonna 1992 Partekin ja Lohjan sementtiteollisuudet yhdistyivät. Finnsementti kuului vuosina 1993–1999 Scancem-konserniin. Vuodesta 1999 lähtien Finnsementti on kuulunut yhteen maailman suurimmista rakennusmateriaaliyrityksistä, CRH-konserniin. == Toimipaikat == Yrityksellä on sementtitehtaat Paraisilla ja Lappeen­rannassa, kuonajauhetehdas Raahessa ja lisäainetehdas sekä rouheiden jalostus ja varastointi Paraisilla. Sementtiasemat sijaitsevat Kirkkonummella, Pietarsaaressa, Oulussa, Vaasassa ja Maarianhaminassa. == Lähteet == == Aiheesta muualla == * Finnsementin verkkosivut Luokka:Suomalaiset rakennustuotevalmistajat
USS Portsmouth (SSN-707)

USS Portsmouth (runkonumero SSN-707) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 8. toukokuuta 1980. Se laskettiin vesille 18. syyskuuta 1982 ja liitettiin laivastoon 1. lokakuuta 1983.US Carriers - SSN707 Info == Palvelus == Alus on poistettu käytöstä 10. syyskuuta 2004. == Lähteet == == Aiheesta muualla == Luokka:Los Angeles -luokan sukellusveneet Luokka:Electric Boatin valmistamat alukset
Jean Vilnet

Jean-Félix-Albert-Marie Vilnet (8. huhtikuuta 1922 Chaumont – 23. tammikuuta 2013) oli katolisen kirkon ranskalainen pappi. Hän sai vihkimyksensä 22. lokakuuta 1944, ja piispa hänestä tuli 13. joulukuuta 1964. Hän toimi vuosina 1964–1983 Saint-Dién hiippakunnan ja vuosina 1983–1998 Lillen hiippakunnan piispana. Hän jäi eläkkeelle 2. heinäkuuta 1998.Catholic-Hierarchy.org: Bishop Jean-Félix-Albert-Marie Vilnet Vilnet osallistui Vatikaanin toiseen kirkolliskokoukseen. == Lähteet == Luokka:Ranskalaiset piispat Luokka:Katoliset piispat Luokka:Vuonna 1922 syntyneet Luokka:Vuonna 2013 kuolleet
USS Minneapolis-Saint Paul

USS Minneapolis-Saint Paul (runkonumero SSN-708) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 20. tammikuuta 1983. Se laskettiin vesille 19. maaliskuuta 1983 ja liitettiin laivastoon 10. maaliskuuta 1984.US Carriers SSN708 Info == Palvelus == Yhdysvaltain 2. laivaston komentaja määräsi 16. syyskuuta 2003 kaikki Hampton Roadsissa olevat 40 alusta yhtenä Minneapolis-Saint Paul poistumaan satamasta, jotta ne välttyisivät hurrikaani Isabelin tuulelta ja mahdollisilta hurrikaanin nostattamien aaltojen aiheuttamilta vaurioilta.US Carriers - USS Minneapolis-Saint Paul Alus poistettiin käytöstä 28. elokuuta 2008 sen oltua 24 vuotta palveluksessa. Se hinattiin Puget Soundin laivastontelakalle Bremertoniin Washingtoniin, jossa se odotti romutuksen aloittamista vuoteen 2011. == Lähteet == Luokka:Los Angeles -luokan sukellusveneet Luokka:Electric Boatin valmistamat alukset
Mark Howard

Mark James Howard (s. 29. tammikuuta 1986 Salford, Englanti) on englantilainen jalkapalloilija. Tällä hetkellä hän edustaa Tanska AGF Aarhusia. Howard on pelipaikaltaan keskuspuolustaja. Howard syntyi Salfordissa, Suur-Manchesterin alueella ja kävi Hope High School -koulua. Howard aloitti uransa pelaamalla Barr Hill Lads Clubissa Salfordissa. Hän siirtyi Manchester Unitediin juniorina ja pelasi useita vuosia seuran nuoriso- ja reservijoukkueissa. Howard ei onnistunut kuitenkaan murtautumaan edustusjoukkueeseen ja sai siirtyä pois ilmaisella siirrolla kauden 2005–2006 loputtua. Heinäkuussa 2006 Howard siirtyi tanskalaiseen Brøndbyhyn, jonka valmentajana toimi entinen Unitedin reservijoukkueen valmentaja René Meulensteen. Howard sai vuoden pelaaja -palkinnon Brøndby 1. joulukuuta 2007. Joulukuussa 2008 hän allekirjoitti kolmen ja puolen vuoden sopimuksen AGF Aarhusin kanssa. == Aiheesta muualla == *Howardin profiili agffodbold.dk *Howardin profiili Brøndby IF *Profiili transfermarkt.co.uk *Former Manchester United men toast Danish success Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Patricio Infante Alfonso

Patricio Infante Alfonso (s. 9. lokakuuta 1929 Santiago de Chile) on katolisen kirkon chileläinen pappi. Hän sai vihkimyksensä 28. kesäkuuta 1953, ja piispa hänestä tuli 23. syyskuuta 1984. Hänet oli 7. elokuuta nimitetty Santiago de Chilen arkkihiippakunnan apulaispiispaksi ja Gergisin titulaaripiispaksi.Catholic-Hierarchy.org: Archbishop Patricio Infante Alfonso 12\. joulukuuta 1990 Alfonso sai nimityksen Antofagastan arkkipiispaksi, jona hän toimi, kunnes jäi eläkkeelle 26. marraskuuta 2004. == Lähteet == Luokka:Chileläiset piispat Luokka:Katoliset arkkipiispat Luokka:Vuonna 1929 syntyneet Luokka:Elävät henkilöt
Skookum Jim Mason

Skookum Jim Mason (n. 1855 – 11. heinäkuuta 1916), intiaani nimeltään Keish, oli mies, joka luultavasti löysi Klondiken kullan. Skookum Jim kuului athabasca-ryhmään kuuluneeseen Tagish Khwáan -heimoon. Skookum Jim syntyi Bennett-järven lähellä noin vuonna 1855 tahltan-heimoon. 1880-luvun puolivälissä Skookum Jim työskenteli kantajana kullankaivajille, jolloin hän sai lisänimen ”Skookum”. Skookum tarkoitti chinookin puhekielessä ja paikallisessa Tyynenmeren rannikon englannissa muun muassa vahvaa, isoa ja luotettavaa. Skookum Jim auttoi myös maanmittari William Ogilvieta retkellään. Alun perin Klondiken kullan löytäjäksi väitettiin George Garmackia. Nykyään löytäjänä pidetään yleensä joko Skookum Jimiä tai ehkä hänen sisartaan Kate Carmackia eli Shaaw Tláata. Luokka:Klondiken kultaryntäykseen liittyneet henkilöt Luokka:Vuonna 1855 syntyneet Luokka:Vuonna 1916 kuolleet Luokka:Kanadalaiset henkilöt
Ivan Dresser

Ivan Chandler Dresser (3. heinäkuuta 1896 Flandreau, Etelä-Dakota – 27. joulukuuta 1956 New York, New York) oli yhdysvaltalainen yleisurheilija ja olympiavoittaja, joka kilpaili kestävyysjuoksussa. Dresser osallistui olympialaisiin kerran, vuonna 1920, jolloin hän osallistui 5 000 metrille ja 3 000 metrin joukkuejuoksuun. Hän selviytyi 5 000 metrillä finaaliin, mutta ei juossut siinä maaliin asti. 3 000 metrin joukkuekilpailussa hän juoksi kultaa voittaneessa Yhdysvaltain joukkueessa. Dresser juoksi kilpailun finaalissa kuudenneksi parhaan henkilökohtaisen ajan. Hänen lisäkseen kultaa voittaneeseen joukkueeseen kuuluivat Horace Brown ja Arlie Schardt. Hänen ennätyksensä 5 000 metrillä oli 15.41,8 vuodelta 1920. Hän kuului General Motorsin johtohenkilöihin. == Lähteet == Luokka:Yhdysvaltalaiset kestävyysjuoksijat Luokka:Yhdysvaltalaiset olympiavoittajat Luokka:Vuonna 1896 syntyneet Luokka:Vuonna 1956 kuolleet
Sultan Məcid Əfəndiyev

Sultan Məcid Məcid oğlu Əfəndiyev (; 26. toukokuuta 1887 Şamaxı – 21. huhtikuuta 1938) oli azerbaidžanilainen kommunistijohtaja. Sultan Məcid Əfəndiyev syntyi porvarisperheeseen. Hän liittyi Venäjän sosiaalidemokraattiseen työväenpuolueeseen vuonna 1904, oli perustamassa sosiaalidemokraattista Hümmət-järjestöä ja osallistui vuosien 1905–1907 vallankumoustapahtumiin. Vuonna 1915 hän valmistui lääkäriksi Kazanin yliopistosta. Helmikuun vallankumouksen jälkeen Əfəndiyev oli Bakun neuvoston sekä Hümmətin ja bolševikkipuolueen komiteoiden jäsen. Vuonna 1918 hän työskenteli kansallisuusasiain kansankomissariaatin Taka-Kaukasian muslimiasiain komissaarina ja VKP(b):n keskuskomitean idän kansojen kommunistijärjestöjen keskusbyroon varapuheenjohtajana. Vuosina 1920–1921 hän oli Bakun neuvoston toimeenpanevan komitean jäsen, Azerbaidžanin kommunistipuolueen erityisvaltuutettu ja Gəncən kuvernementin komissaari. Vuosina 1921–1924 hän toimi Azerbaidžanin SNT:n maatalouden kansankomissaarina ja vuosina 1924–1927 Azerbaidžanin työläis-talonpoikaisen tarkastuksen kansankomissaarina sekä tasavallan kommunistipuolueen keskuskontrollikomission puheenjohtajana. Hän oli myös VKP(b):n keskuskontrollikomission, Taka- Kaukasian aluekomitean ja Azerbaidžanin kommunistipuolueen keskuskomitean byroon jäsen. Vuonna 1927 Əfəndiyev nimitettiin Azerbaidžanin SNT:n toimeenpanevan keskuskomitean varapuheenjohtajaksi ja vuonna 1931 sen puheenjohtajaksi. Vuosina 1932–1936 hän toimi myös Taka-Kaukasian SFNT:n toimeenpanevan keskuskomitean puheenjohtajana. 1930-luvun lopussa Əfəndiyev joutui Stalinin vainojen uhriksi. Hänet pidätettiin kesäkuussa 1937 ja ammuttiin seuraavan vuoden huhtikuussa. ==Lähteet== Luokka:Azerbaidžanilaiset poliitikot Luokka:Azerbaidžanilaiset vallankumoukselliset Luokka:Bolševikit Luokka:Azerbaidžanilaiset kommunistit Luokka:Neuvostoliittolaiset poliitikot Luokka:Vuonna 1887 syntyneet Luokka:Vuonna 1938 kuolleet
Ditiotreitoli

Ditiotreitoli eli DTT tai Clelandin reagenssi (C4H10O2S2) on orgaaninen yhdiste, joka sisältää sekä dioli- ja ditioliryhmät. Yhdistettä käytetään biokemian tutkimuksissa. ==Käyttö== Ditiotreitolin hapetus- pelkistys­potentiaali on alhainen −0,33 V eli se on hyvä pelkistin. Tällöin se hapettuu muodostaen syklisen kuusiatomisen disulfidin. Tätä ominaisuutta käytetään hyväksi biokemiassa proteiinitutkimuksissa. Ditiotreitoli kykenee pelkistämään esimerkiksi kysteiiniaminohapon sivuryhmiä muodostamat disulfidisidokset tioliryhmiksi. Pelkistyksen jälkeen usein lisätään myös jodietikkahappoa estämään disulfidisiltojen uudelleenmuodostuminen. Ditiotreitolin liuosta voidaan myös käyttää ehkäisemään disulfidisidosten muodostumista. Näihin tarkoituksiin voidaan käyttää myös muitakin tioleja, kuten merkaptoetikkahappoa. Ditiotreitolia voidaan käyttää hyväksi myös peptidien synteesissä. Sillä poistetaan tioliryhmien suojausryhmät esimerkiksi tert-butyylimerkaptoryhmät.Thomas Felgenhauer, Christopher Schirwitz & Frank Breitling: Peptide Synthesis, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 14.07.2011 == Lähteet == == Aiheesta muualla == *Ditiotreitolin käyttöturvallisuustiedote, Sigma Aldrich, viitattu 28.1.2015. *ChemSpider: Dithiothreitol *Kyoto Encyclopedia of Genes and Genomes (KEGG): Dithiothreitol *ChemBlink: DL-1,4-Dithiothreitol Luokka:Alkoholit Luokka:Tiolit
Assamilaiset

Assamilaiset ovat indoarjalaista assamin kieltä puhuva kansa Intian Assamin osavaltiossa. Vuonna 1991 heitä oli noin 15 miljoonaa osavaltion 22 miljoonasta asukkaasta. Assamilaisia asuu myös Bhutanissa. Assamin muinaisia asukkaita olivat indoarjalaisia kieliä puhuneet radhat ja kamarupat. 1200-luvulla alueen valtasivat Burmasta saapuneet thailaista kieltä puhuneet ahomit, jotka sulautuivat kantaväestöön. Myöhemmin alueelle on muuttanut väestöä muualta Intiasta sekä Bangladeshista. Vuoristossa asuu pieniä alkuperäiskansoja. Kansan pääelinkeino on maanviljely ja tärkein viljelyskasvi riisi. Lisäksi kasvatetaan hirssiä, maissia, papuja, pähkinöitä, seesamia, banaaneita, mangoja, juuttia, puuvillaa, tupakkaa ja teetä. Vetojuhtina käytetään puhveleja ja härkiä. Alueella tuotetaan myös silkkiä. Assamin teeviljelmien työntekijät ovat yleensä kotoisin Intian muista osavaltioista. Ruokavalion perustan muodostaa mausteiden, vihannesten ja kalan kanssa syötävä riisi. Naiset pitävät pitkää hametta ja värikästä puseroa, jonka päälle sidotaan šaali. Miesten pukuun kuuluu dhoti tai housut ja niiden päällä roikkuva paita. Suurin osa kansasta asuu maaseudulla. Talot rakennetaan yleensä bambusta ja savesta ja katetaan heinällä. Jakamattomat suurperheet ovat yleisiä. Uskonnoltaan assamilaiset ovat etupäässä hinduja. Polyteistisen hindulaisuuden ohella alueella on myös ihmisten tasa-arvoa korostavia monoteistisia lahkoja. Kastien väliset erot ovat pienempiä kuin muualla Intiassa. Tärkeitä uskonnollisia keskuksia ovat Kamakhyan temppeli Guwahatissa and Kechaikhatin temppeli Sadiyassa. Assamin lähin sukukieli on bengali, ja sitä kirjoitetaan kahdella kirjaimella täydennetyllä bengalin kirjaimistolla. Assaminkielinen taiderunous syntyi 1300-luvulla ja historiallinen proosa 1600-luvulla. Nykykirjallisuus alkoi kehittyä 1800-luvun lopussa. ==Lähteet== Luokka:Bhutanin etniset ryhmät Luokka:Intian etniset ryhmät Luokka:Assam
DTT

DTT voi tarkoittaa: * Diklooridifenyylitrikloorietaani * Ditiotreitoli